google/wiki40b huggingface dataset:
Mandø

Mandø er ei dansk tidevannsøy i Vadehavet med et areal på 7,63 km² tilhørende Esbjerg Kommune i det vestlige Jylland. Det bor cirka 60 innbyggere på øya som har landforbindelse til fastlandet kun ved fjære sjø. Selv ved fjære er veien til øya best tilgjengelig for traktorer, ettersom vanlige personbiler kan sette seg fast. 
Øyas bosetning er stort sett samlet i Mandø By, som ligger på den høyeste delen av øya. Sommerstid går det traktorturer for turister og besøkende til øya. Turene går langs veien, en sandbanke som er hevet en drøy halvmeter fra havnivået. 
Hovednæringene på Mandø er jordbruk og turisme.
Litauens nasjonalmuseum

Historie

Antikvitetsmuseet i Vilnius, grunnlagt av Eustachy Tyszkiewicz i 1855, var forløperen til dagens museum. Dette museet fokuserte særlig på kulturen og historien til Storhertugdømmet Litauen. Det bygget hovedsakelig på polske private samlinger, og var ganske populært med en rekke besøkende. Etter Januaroppstanden i 1863 flyttet Det russiske keiserriket mye av samlingen til Moskva, mens de gjenværende gjenstandene ble omorganisert og gjort til en del av folkebiblioteket i Vilnius. Fra 1866 til 1914 var muset og bibiloteket en enhet. I 1915, da østfronten under første verdenskrig nådde Vilnius, ble ytterligere deler av gjenstandene flyttet til Russland.
Etter Litauens uavhengighet i 1918 ble Museet for historie og etnografi, basert på samlingene fra Antikvitetsmuseet og Litauens vitenskapsforening. Lederen for denne var Jonas Basanavičius, en av underskriverne av Litauens uavhengighetserklæring. Etter 1919 ble Vilnius en del av Polen og museumsvirksomheten ble inkorporert i Vilnius universitet.
I 1941 sørget vitenskapsakademiet å sikre seg samlingene fra alle museene i Vilnius. Museet ble igjen en privat virksomhet i 1952, under ledelse av historikeren Vincas Žilėnas. I 1967 etablerte museet seg i det nye arsenalet i Vilnius slottskompleks.
I 1968 hadde museet en stor utstilling, og utover på 1970- og 1980-tallet ble det samlet inn historisk materiale fra hele landet. I 1992, etter Litauens uavhengighet fra Sovjetunionen, fikk museet dagens navn og er i dag underlagt kulturdepartementet.
Fylkesvei 7686

Fylkesvei 7686 går mellom Storvika i Sortland og Smines i Øksnes. Veien går over eidet mellom Eidsfjorden og Romsetfjorden, og videre langs Romsetfjordens vestside. Veien er 13,2 km lang og har grusdekke.
Frem til 2019 hadde veien betegnelsen fylkesvei 955.
Laforge 1-demningen

Laforge 1-demningen er en demning med  et vannkraftverk i La Grande-elva i Canada, i det vestlige Québec. Elva renner ut i Hudsonbukta. Vannkraftverket har en installert total vannkrafteffekt på  878 MW. Anlegget stod ferdig konstruert i 1994. 
Demningen magasinérer opp det store Laforge 1-reservoaret.
Sin egen fiende

Handling

Bull Meechum er en suksessfull yrkesmilitær og familiefar som har problemer med å skille mellom det militære og familien. Han opptrer veldig autoritært og er til tider bøllete overfor familien Han behandler sine barn som en militærtropp. Konflikten mellom ham og hans eldste sønn blir særlig markant.

Popularitet og økonomi

Sin egen fiende ble ingen publikumssuksess i USA hvor den kun innbrakte $4,7 millioner.

Anmelderne

Den fikk gode kritikker, noe som gjenspeiles i at den har oppnådd såpass som 94% på Rotten Tomatoes. Duvalls rolleprestasjon ble særlig berømmet.

Priser

Den vant en pris både ved Kansas City Film Critics Circle og en ved Montreal World Film Festival (begge til Robert Duvall). Den ble nominert til to Oscar-priser og en Golden Globe.
Otterhound

Otterhound er en gammel britisk hunderase. Opphavet til raser er ukjent. Rasen tilhører klassen støvere, og ble utviklet for å jakte otere. Den ble nylig klassifisert en utrydningstruet rase av The Kennel Club, med bare ca. 1000 gjenlevende dyr.
John Obi Mikel

Landslaget

Han ble tatt ut i Nigerias tropp til VM i fotball 2018 i Russland.
Fransk mesterskap i kappgang 1896

Fransk mesterskap i kappgang 1896 ble arrangert 7. juni 1896, i  Terrasse des Tuileries i Paris. Dette var det fjerde franske mesterskapet i kappgang som ble arrangert. 
Det ble konkurrert i 1 kilometer og 20 kilometer kappgang.
Harold Spencer Jones

Liv og virke

Han var utdannet på «Latymer Upper School» i Hammersmith og senere på Jesus College ved  University of Cambridge.
Han startet sin karriere i 1913 som sjefassistent på Royal Greenwich Observatory i London. I 1922 utga han boken «General Astronomy», hvor han blant annet publiserte en formel for beregning av påskefullmånen som, i motsetning til metoden til Carl Friedrich Gauss, var uten unntak.
I 1923 flyttet han til Sør-Afrika og ble direktør for «The Royal Cape Observatory» i Cape Town, en stilling han hadde til 1933. Under tiden i Cape Town moderniserte han observatoriet og ansatte flere unge sørafrikanske astronomer. Han beregnet solens parallakse ut fra observasjoner av asteroiden (433) Eros i 1930–1931. Han startet også et prosjekt for å beregne stjernenes relative bevegelser.
Han returnerte til England i 1933, hvor han fikk tittelen Astronomer Royale (den høyeste tittel for britiske astronomer), en tittel han hadde til han trakk seg tilbake med pensjon i 1955.
Sławomir Peszko

Landslaget

Han har tidligere spilt på U-21 Landslaget til Polen.
Han ble tatt ut i Polens EM-tropp til EM i Frankrike 2016.
Han ble tatt ut i Polens tropp til VM i fotball 2018 i Russland.
Simon Skrabb

Karriere som klubbspiller

Skrabb startet karrieren i finske FF Jaro, og har spilte Veikkausliiga første gang i en alder av 16 år. Skrabb ble 12. mai 2011 yngste spiller til å score mål i sammer liga, i en alder av 16 år, 3 måneder og 23 dager. De tre sesongenen han kom til å spille for FF Jaro, spilte han 64 kamper og scoret fire mål i Veikkausliiga.
I januar 2014 gikk Skrabb til Åtvidabergs FF i en låneavtale med kjøpsopsjon, som varte ut året. Den 23. desember var det klart at Skrabb hadde signert en avtale på tre år for klubben.

Landslagskarriere

Skrabb ar spilt tre obligatoriske landskamper for Finlands U21-lag, samt to kamper mot Sverige for Finlands U20-lag. Skrabb scoret ett mål i en av U20-kampene.
Jarlsøbrua

Historikk

Den gamle Jarlsøbrua ble bygget i 1958 og erstattet en eldre trebro fra 1918. Det var en betongbjelkebro med ett kjørefelt som knyttet industriøya Jarlsø med Husvik i fastlandet. Da industrien på Jarlsø tok slutt og øya ble til ei boligøy i slutten av 2000-årene, ble det bygget en ny bjelkebro ved siden av den gamle. Den nye Jarlsøbrua ble bygget i 2007 og har to kjørefelt med et bredt fortau. Da den nye brua ble bygget, ble den gamle stengt for biltrafikk og siden blitt benyttet som «fiskebro» og «badebro». Den gamle brua ble revet i 2016.
Superbil

Kriterier vedrørende ytelse

Det burde komme frem at termen superbil vanligvis refererer til spesifikke, fabrikkbygde og gategodkjente sportsbiler, og ikke tungt modifiserte og potensielt ulovlige kjøretøy for kvartmil- eller banebruk. Fordi superbiler vanligvis lages for bruk på vei og ikke for racing vil standardutstyret sjelden innebære veltebur og annet obligatorisk utstyr for banebiler.
Noen vanlige kriterier for om en bil kan kalles superbil inkluderer:

Forholdet krefter-vekt

De fleste superbiler har mange hestekrefter og lav vekt, for å takle kraftig akselerasjon og gode kjøreegenskaper.
For eksempel har en 2004 Porsche Carrera GT kun 3 kilo per kW motorkraft — sammenlikn dette med en Porsche Boxster, som har et forhold på 7,1 kg per kW. McLaren F1, som ble introdusert i 1991 og er ansett som en av de raskeste superbilene i det 20. århundre, leverte 627,1 hk (467,7 kW), og hadde en vekt på 1,140 kg, noe som gir 2,4 kg per kW. 
Andre superbiler har et høyt forhold mellom krefter og vekt til tross for høy vekt. Bugatti Veyron har et forhold på 2,6 kg per kW til tross for sin relativt høye vekt (1 950 kg) grunnet sin ekstremt kraftige 1001 hk (746 kW) motor.

Verdens raskeste bil

Verdens raskeste bil er den svenske Koenigsegg Agera RS med en bevist toppfart på ekstreme 439 km/t. Mange mener at Ageraen er sterkt undervurdert, og noen anser den som tregere enn Bugatti Veyron Super Sport, men er ikke det ifølge resultatene.

Bremsekraft

En test som blir stadig mer vanlig for å måle generelle ytelser, og som krever både rask akselerasjon og gode bremser, er 0-100-0 mph-testen, hvor kjøretøyet akselerer fra en stillestående start til 100 mph (160 km/t), før den bremses ned til stans igjen. Flere moderne superbiler klarer denne øvelsen på under 10 sekunder. Koenigsegg Agera RS har verdensrekorden for 0-300 km/t.

Kjøreegenskaper

I motsetning til en sportsbil, som kun har mer «sportslige» kjøreegenskaper enn en normal bil, er en superbil vanligvis bygget for maksimale kjøreegenskaper for å klare overlegne rundetider. G-kreftene i sving overgår ofte 1 G.
Salomobassengene

Salomobassengene (arabisk بركة السلطان سليمان القانوني, Birkat AS-Sultan Suleiman al-Kanuni; hebraisk skrift בריכות שלמה, Breichot Shlomo) ligger sør på den sentrale Vestbredden, like sør for den palestinske landsbyen al-Khader og rundt 5 km sørvest for Betlehem

Beeskrivelse

Bassengene består av tre åpne cisterner, hver et rettlinjet basseng det ene 6 meter over det neste. De får vann fra en undergrunnskilde. Hvert basseng er over 100 meter langt, 65 meter bredt og 10 meter dype og har en samlet vannkapasitet på 200 millioner liter. Bassengene har derfor spilt en viktig rolle for vannforsyningen i området i mange hundreår.
Bassengene er blitt tilskrevet den velståande tiden til kong Salomo (950 f.Kr.) som nevnt i Predikernes bok og også nevnt i Bibelen som bygget disse bassengene for konene sine, som han visstnok hadde tusen av, slik at de kunne bade der.
Disse bassengene var en del av vannforsyningen til Jerusalem i oldtida. De ble reparerte av Pontius Pilatus. Herodes den store (30 f.Kr) fikk tilført vann fra bassengene via akvedukter til Herodion og trolig også til Jerusalem. Under tyrkerane ble vann fra disse bassengene ført til Jerusalem i fire tommer tykke rør lagt i 1902. Under det andre bassenget er en pumpestasjon som førte vannet til gamlebyen i Jerusalem. Disse rørene erstattet de to eldgamle akveduktene. Det er ingen tvil om at de både romerne og sarasenarane brukte de og det er mulig at romerne forstørret reservoarene eller restaurerte de. I dag blir vannet bare brukt av innbyggerne som bor like ved.
Kaptein Mark

Handling og hovedpersoner

Handlingen foregikk under den amerikanske uavhengighetskrigen. Kaptein Mark var leder for Ontarios Ulver i Ontario, Canada. "Ulvene" holdt til på et fort på ei øy i Ontariosjøen. Han var ikke fremstilt spesielt stor eller atletisk, men har overvant stort sett det han kom over av fiender.
Andre hovedpersoner her var Mister Bluff og hans hund Flok samt den alltid overtroiske og sørgmodige indianeren Triste Gufas. En annen hovedperson er Ontariofortets kokke Betty som har et godt øye til Mark og som Mark har et godt øye til. Det er imidlertid lang mindre flørting her enn det er i EsseGesses andre kjente serie Kaptein Miki. En meget spesiell hovedperson er også Kroken (i noen serier kalt Jernkroken), en sjøulk som er kaptein på et krigsskip han i en tidlig serie stjal fra noen engelskmenn. Dette krigsskipet påførte engelskmennene mange store tap. Kroken har mistet den ene hånden og fått erstattet den med en krok, derav navnet. Denne kroken tilegnes visse menneskelige egenskaper, og den nærer et fryktelig hat til engelskmennene.
Mye av humoren i serien er knyttet til Bluff, Gufas og Flok. Gufas og Flok hater hverandre, det er ikke uvanlig at Gufas baksnakker og mishandler Flok, og at Flok tar hevn ved å bite Gufas i rompa. I regelen vinner Flok kampen til slutt. En del humor er også knyttet til Betty og hennes flørting med Mark.
Plottene besto i hovedsak av at Mark og "ulvene" bekjempet forskjellige skurker og de forhatte engelske koloniherrene.

Trivia

Det var bare i Norge at Mark var kaptein. Opprinnelig het han Il commandante Mark (Kommandant Mark)
Gaston Tissandier

Biografi

Gaston Tissandier ble født i Paris i 1843. Han studerte kjemi, og ble i 1864 utnevnt til leder for forsøklaboratoriet til Union nationale. Her fikk han også interesse for meteorologi, som var årsaken til at han begynte med flygning.
Første ballongturen ble gjort i 1868 i Calais sammen med Claude-Jules Dufour, og i 1875 satte han høyderekord, da han sammen med Joseph Croce-Spinelli og Théodore Sivel kom opp i 8 600 meters høyde. Begge de to medreisende døde av oksygenmangel i den tynne luften. Tissandier overlevde, men ble døvhørt. I 1883 utstyrte han et luftskip med en elektrisk motor, og laget slik det første luftfartøyet med elektrisk framdrift.
Tissandier var visepresident i det franske luftskipselskapet, professor hos Association polytechnique, og medlem av den franske Æreslegionen. I 1873 etablerte han det vitenskapelige ukeetidsskriftet La Nature hvor han satt som redaktør for fram til 1896. Tissandier døde i Paris i 1896.
Dekorerte seil i vikingtiden

Seilene i vikingtiden kan ha vært dekorert med ulike mønster og farger, men vi har ingen seil som er bevart fra denne tiden. Så kildene kommer fra billedlig materiale og skriftlige kilder. Seil som er av organisk materiale nedbrytes raskt, og det er sjeldent tekstiler fra vikingtiden har overlevd frem til i dag. Kildeproblematikken gjør at materialet er vanskelig å tolke, men fra de kildene vi har kan det være en mulighet å trekke noen konklusjoner om hvordan seilene så ut i vikingtiden.

Billedlige kilder

Billedsteinene fra Gotland og Bayeuxteppet er an av kildene som har blitt anvendt for å tolke dekorasjonen av seil i vikingtiden.

Billedsteinene fra Gotland

De fleste billedsteinene fra Gotland er datert fra vikingtiden. Flere av bildene viser skip med seil av ulike mønster og fasonger. Mønstrene ser ut som ruter i et flettemønster. Eldar Heide har tolket de som påsydde striper hvor de har en annen farge enn bakgrunnen, som er seilet. Flettene, eller stripene kan ha en forsterkning eller pyntelig funksjon. Tolkningen hans kommer fra norrøne kilder hvor ordet stafat með vendi (stava langs vev-skråen) dukker opp.
Haga Golfpark

Haga Golfpark er Norges største golfanlegg, beliggende i Bærum utenfor Oslo. Anlegget består av en 27-hullsbane og en nihulls kortbane. 27-hullsbanen består av tre likeverdige nihullsbaner, hvor to av disse hver uke settes sammen til en full 18-hullsbane.
Erebiina

Utseende

Middelsstore, gjerne nokså mørkt brune sommerfugler, vingene ofte med en fløyelsaktig glans. Oversiden av vingene har gjerne en bred, gul eller oransje stripe i den ytre delen der det sitter noen små øyeflekker.

Utbredelse

Erebiina er utbredt i Holarktis. De fleste artene lever i høytliggende områder og har ofte meget begrensede utbredelser, gjerne bare ett fjellområde eller ett enkelt fjell.
Roald Larsen

Norgesmesterskap

1922 og 1924

Personlige rekorder

43,1 – 1.31,8 – 2.21,3 – 5.21,7 – 8.34,4 – 17.40,3
Lakota (språk)

Lakota er et siouxspråk i dakota-gruppen lokalisert til Nord-Amerika, og et av de tre hovedspråkene for sioux-folket. Det tales i dag av om lag 6.000 mennesker som morsmål, av en lakota-befolkning på om lag 20.000. Språket er hovedsakelig lokalisert til Sør-Dakota, Nord-Dakota, Minnesota, og knapt nok i nordligste Nebraska og vest i Montana.
Graveugle

Beskrivelse

Graveugla er en forholdsvis liten ugle. Den blir om lag 25 cm lang, og er dermed på størrelse med en trost. Den har et vingespenn på i overkant av en halv meter, men lever for det meste på bakken. Den veier om lag 170 g.
Graveuglene har klart gule øyne. Nebbet er gult eller grønnlig avhengig av underart. Beina er delvis fjærkledte med grålige tær. De har ikke fjærdusker og et flatt ansikt med tydelige hvite øyenbryn og hvite kinnflekker som kan fremvises i enkelte sammenhenger.
Voksne graveugler har brun overside med hvite flekker. Brystet og buken er hvit med varierende brune flekker eller bånd. Juvenile ligner, men mangler det meste av de hvite eller brune flekkene. Unge fugler har et lysebrunt over den øvre vingen og brystet kan være lysebrunt istedenfor hvitt.
Kjønnene er like i størrelse og utseende, men hannene virker ofte lysere idet de er mer utenfor reirhulene på dagtid og fjærene deres blir bleket i solen.

Habitat og utbredelse

Graveugla finnes ved gress- og beitemarker, jordbruksland, ørken og andre former for tørre, åpne slettelandskap i Nord- og Sør-Amerika. Den har antagelig vært utbredt over store deler av kontinentene tidligere, men har fått mer begrenset utbredelse i nyere tid.
Den finnes fra det sørvestlige Canada til sørlige Mexico og det vestlige sentral-Amerika, men også i Florida og på flere øyer i Karibia. Den regnes som truet i Canada og Mexico. I Sør-Amerika finnes den stedvis i nordvestlige områdene og i Andes, men er utbredt fra det sørlige Brasil til Patagonia og Ildlandet.

Levevis

Til forskjell fra de fleste andre ugler er graveugla dagaktiv, selv om mesteparten av jakten gjøres i skumringen eller om natta. Den kan bli minst 9 år gammel i det fri, og over 10 år i fangenskap.
Som navnet tilsier hekker graveuglene i huler i bakken. De bruker gjerne hi etter præriehunder, jordekorn eller andre huleboere, eller den kan grave sine egne huler om ikke bakken er for hard. De hekker i par eller i løst sammenknyttede kolonier. Hunnen legger 8–12 egg i løpet av to uker. Hun ruger deretter i tre til fire uker mens hannen bringer henne mat. Begge foreldrene skaffer ungene mat etter at de er klekket ut. Selv om de fleste eggene klekkes ut, vil vanligvis bare fire eller fem overleve til de kan forlate redet.
Uglene lever for det meste av insekter og smågnagere, men kan også spise andre små pattedyr, øgler og firfisler, frosker, insekter og skorpioner. De lever gjerne i nærheten av jordekorn, men jakter sjelden på disse. Til forskjell fra andre ugler spiser de gjerne frø og frukter, spesielt kaktusfiken. Den jakter fra et utkikkssted hvor den kan slå ned på byttet, men kan også springe ned byttedyr.
Øksnesavisa

Øksnesavisa er en avis som utgis på Myre i Nordland, og er lokalavis for Øksnes kommune. Hjalmar Martinussen er redaktør i avisen, som kommer ut hver fredag. Øksnesavisa trykkes ved K. Nordahls Trykkeri på Sortland.
Virum

Virum er et sogn i Lyngby-Taarbæk kommune i Danmark. Virum er en forstad til hovedstaden København, og danner en sammenhengende bebyggelse med forsteder som Holte i nord og Kongens Lyngby i sør. Virum sogn hadde 11 151 innbyggere den 1. januar 2013. Virum er forbundet med bykjernen med S-tog, og rommer egne funksjoner som idrettsanlegg, folkeskole, gymnas og varehandel.
Virum er avledet av vigirum, «åpen plass som er lett å forsvare», og er første gang nevnt i skriftlig i pavelige brev fra 1186 og 1193.
Enyo (mytologi)

Ødelegge byer

Som en gudinne for krig var Enyo ansvarlig for instrumentering i ødeleggelsen av byer, ofte fulgte hun Ares i slag, og beskrevet som «framragende i krig». I løpet av Trojas fall, påførte Enyo terror og blodsutgytelse i krigen sammen med Eris («Strid»), Fobos («Frykt») og Deimos («Redsel»), to av sønnene til Ares. Hun, Eris og de to sønnene til Ares ble avbildet på Akilles' skjold.

Omtale

Romerne identifiserte Enyo med sin gudinne Bellona, og hun hadde også likheter med den anatoliske gudinnen Ma.
Ved Theben og Orkomenos i Boiotia var det en festival kalt for Homolôïa. Den ble feiret til ære for Zevs, Demeter, Athene og Enyo. Det ble sagt at den fikk sitt etternavn Homoloïos fra Homoloïs, en prestinne for Enyo. En statue av Enyo, som ble gjort av sønnene til skulptøren Praxiteles, sto i tempelet til Ares i Athen. Blant graiere (tre skrekkelige søstre) kunne Hesiod fortelle at en av dem het Enyo. De to andre het Deino («frykt») og Pemfredo («uro»).
Vi som bygge skip

Vi som bygge skip er et musikkalbum med Ola Bremnes, utgitt i 1998.
Norsk Veteranvogn Klubb

Norsk Veteranvogn Klubb (NVK) (sic) er den største klubben i Norge for folk som er interessert i motorhistoriske kjøretøyer. Den ble startet på Gjøvik i 1952.
Klubben har 1600 medlemmer (2005), og har som formål å oppspore, restaurere og ta vare på motorhistoriske kjøretøyer. Klubben favner alle bil- og MC-merker fra alle land.
Klubben yter i en viss utstrekning teknisk og praktisk veiledning i forbindelse med anskaffelse eller restaurering av veteranbiler.
I begynnelsen av mai og i begynnelsen av september hvert år arrangerer klubben Ekebergmarkedet i Oslo, som er landets største marked for bildeler, rekvisita, bøker, blader og bilhistoriske effekter.
Eutelesmus

Utseende

En middelsstor, litt avlang, langbeint, brunlig gullbasse. Antennene er påfallende lange. Hos hannen er pannen noe forlenget, men uten horn. Forkroppen er brunsvart, dekkvingene mørkt rødbrune.

Utbredelse

Arten er utbredt i Øst-Afrika.
Finans Norge

Historie

Finans Norge representerer finansnæringen i Norge, og ble etablert 1. januar 2010 av Sparebankforeningen og Finansnæringens Hovedorganisasjon. Organisasjonen het da Finansnæringens Fellesorganisasjon. Fra 1. januar 2013 ble også Finansnæringens Arbeidsgiverforening en del av Finans Norge.

Virksomhet

Finans Norge representerer over 240 finansforetak og finanskonsern som er aktive i det norske markedet. Foretakene driver finansiell virksomhet av ulik karakter og består av sparebanker, forretningsbanker, livsforsikringsselskaper, skadeforsikringsselskaper, finansieringsforetak, fondsforvaltningsselskaper, verdipapirforetak og finanskonsern.
Finans Norge er avtalepart i finansbransjens tariffavtaler som er inngått med Finansforbundet og LO. Finans Norge representerer finansnæringen og arbeidsgiverinteressene ved de årlige sentrale tarifforhandlinger med Finansforbundet og LO.
Paratropidema

Levevis

Larvene lever inne i død ved.

Utbredelse

Arten lever på Ny-Guinea.
Patrick Brind

Karriere i marinen

Brind tjenestegjorde i første verdenskrig på kanonbåten HMS «Excellent» senere på HMS «Malaya» og til slutt på HMS «Sir John Moore».
Etter første verdenskrig var han kaptein på HMS «Orion» og siden på HMS «Birmingham».
Han tjenestegjorde også i andre verdenskrig som stabssjef for øverstkommanderende for Home Fleet fra 1940 til 1942. I 1942 ble han assisterende sjef i Flåtekommandoen. I 1945 ble han sjef for kryssere i den britiske stillehavsflåten.
Han ble utnevnt til skolesjef ved Royal Naval College Greenwich i 1946 og siden øverstkommanderende for flåtestasjonen i Det fjerne østen i 1949. Det var i Brinds kommandotid at HMS «Amethyst» seilte opp Yangtze og ble strandet der i seks uker.
Han ble utnevnt til øverstkommanderende for Allied Forces Northern Europe i 1951 og han gikk av i 1953.
Norsk Akustisk Selskap

Norsk Akustisk Selskap (etablert 28. mars 1955 i Oslo) arbeider for nordisk og internasjonalt samarbeid som fremmer
vitenskap og teknikk innen faget akustikk.
Det ble startet som ledd i etableringen av Nordisk Akustisk Selskap, og er i tillegg medlem i 
European Acoustics Association og International Commission for Acoustics.  Opptak krever akademisk grad eller realkompetanse. Foreningen arrangerer årlig «NAS høstmøte», som er en 2-dagers konferanse om akustikk.
Helt av DDR

Helt av DDR (tysk: Held der DDR) var en østtysk ærestittel som ble tildelt personer «som gjennom enestående prestasjoner og fortjenestefulle heltedåder har sørget for DDRs utvikling og styrkelse, for dets internasjonale anerkjennelse og autoritet såvel som for dets militære beskyttelse». Heltetittelen ble etablert 28. oktober 1975 og opphørte da DDR sluttet å eksistere i 1990.
Opprinnelig var det planlagt en årskvote på ti tildelinger av ordenen. Siden 1978 ble mottagerne automatisk bærere av Karl Marx-ordenen i tillegg. En merkverdighet med ordenen var at man godt kunne motta den to ganger.
Wait and Bleed

Wait and Bleed er en singel fra albumet Slipknot (1999), laget av nu metal-bandet Slipknot.